CELEX: 62006CO0273
Language: ro
Date: 2007-01-26 00:00:00
Title: Ordonanța Curții (camera a șaptea) din data de 26 ianuarie 2007. # Auto Peter Petschenig GmbH împotriva Toyota Frey Austria GmbH. # Cerere având ca obiect pronunțarea unei hotărâri preliminare: Handelsgericht Wien - Austria. # Articolul 104 alineatul (3) paragraful 1 din Regulamentul de procedură -Concurență - Acord de distribuție a autovehiculelor - Exceptare pe categorii - Regulament (CE) nr. 1475/95 - Articolul 5 alineatul (3) - Rezilierea de către furnizor - Intrare în vigoare a Regulamentului (CE) nr. 1400/2002 - Necesitatea unei reorganizări a rețelei de distribuție. # Cauza C-273/06.

Ordonanța Curții (Camera a șaptea) din 26 ianuarie 2007 – Auto Peter Petschenig/Toyota Frey Austria
      (Cauza C‑273/06)
      „Articolul 104 alineatul (3) primul paragraf din Regulamentul de procedură –Concurență – Acord de distribuție a autovehiculelor – Exceptare pe categorii – Regulamentul (CE) nr. 1475/95 – Articolul 5 alineatul (3) – Reziliere de către furnizor – Intrare în vigoare a Regulamentului (CE) nr. 1400/2002 – Necesitatea unei reorganizări a rețelei de distribuție”
      Concurență – Înțelegeri – Interzicere ‑ Exceptare pe categorii – Acorduri în sectorul autovehiculelor – Intrarea în vigoare a Regulamentului nr. 1400/2002 (art. 81 alin. (1) CE; Regulamentul nr. 1475/95 al Comisiei, art. 5 alin. (3)
         primul paragraf prima liniuță, și Regulamentul nr. 1400/2002 al Comisiei, art. 10) (a se vedea punctele 22-28, 31-38, dispozitiv
         1 și 2)
      
      Obiectul
      
         
               Cerere de pronunțare a unei hotărâri preliminare – Handelsgericht Wien – Interpretarea articolului 5 alineatul (3) primul
                  paragraf prima liniuță din Regulamentul (CE) nr. 1475/95 al Comisiei din 28 iunie 1995 privind aplicarea articolului 85 alineatul
                  (3) din tratat anumitor categorii de acorduri de distribuție de autovehicule și service (JO L 145, p. 25) și a Regulamentului
                  (CE) nr. 1400/2002 al Comisiei din 31 iulie 2002 privind aplicarea articolului 81 alineatul (3) din tratat categoriilor de
                  acorduri verticale și practici concertate în sectorul autovehiculelor (JO L 203, p. 30) – Rezilierea unui acord de distribuție
                  de către furnizor prin intermediul unui preaviz de un an, motivat de necesitatea de a reorganiza întreaga rețea sau o parte
                  importantă a acesteia ca urmare a intrării în vigoare a Regulamentului (CE) nr. 1400/2002.
               
             Dispozitivul
      
         
                  1)
               
               
                  
               
               
                  	Intrarea în vigoare a Regulamentului (CE) nr. 1400/2002 al Comisiei din 31 iulie 2002 privind aplicarea articolului 81 alineatul
                     (3) din tratat categoriilor de acorduri verticale și practici concertate în sectorul autovehiculelor nu făcea necesară, prin
                     ea însăși, reorganizarea rețelei de distribuție a unui furnizor în sensul articolului 5 alineatul (3) primul paragraf prima
                     liniuță din Regulamentul (CE) nr. 1475/95 al Comisiei din 28 iunie 1995 privind aplicarea articolului [81] alineatul (3) din
                     tratat anumitor categorii de acorduri de distribuție de autovehicule și service. Totuși, această intrare în vigoare a putut,
                     în funcție de organizarea specifică a rețelei de distribuție a fiecărui furnizor, să facă necesare schimbări de o astfel de
                     importanță încât acestea să constituie o veritabilă reorganizare a rețelei menționate în sensul acestei dispoziții.
                  
               
            
         
                  2)
               
               
                  
               
               
                  	Realizarea de către un furnizor, după intrarea în vigoare a Regulamentului nr. 1400/2002, a unui sistem de distribuție selectivă
                     în cadrul căruia, pe de o parte, distribuitorii nu mai fac obiectul unei limitări a teritoriului pe care pot vinde produsele
                     contractuale și, pe de altă parte, reparatorii autorizați își pot limita activitatea la simpla furnizare a serviciilor de
                     reparații și de întreținere este susceptibilă să constituie o reorganizare a rețelei de distribuție în sensul articolului
                     5 alineatul (3) primul paragraf prima liniuță din Regulamentul nr. 1475/95. Este de competența instanțelor naționale și a
                     instanțelor arbitrale să aprecieze dacă aceasta este situația, în funcție de ansamblul elementelor concrete ale litigiului
                     cu care sunt sesizate și în special de probele prezentate în acest scop de către furnizor.